recursal/SuperWikiNEXT-32B huggingface dataset:
**Carl C. Jeremiassen** (født 1847 i Danmark, død 1901 i Hainan i Kina) var en dansk sjømann, sjørøver (1870-årene) og så bekjemper av sjørøveriet i Qing-dynastiets tjeneste, og senere kinamisjonær og forsker.

Han opererte som sjørøver i Sørkinahavet fra omkring 1878 til 1881, men skiftet i 1879 side etter et tilbud fra den daværende kinesiske keiserlige guvernør.

Etter at ha ryddet området for andre sjørøvere slo han seg i 1881 ned på Hainan, der han misjonerte og underviste blant minoritetsfolkene der. Han bosatte seg i byen *Fucheng* nær Haikou, og der kjøpte han Wu-klanens helligdom og innrettet den til en kirke for penger som han oppsparte under sitt opphold der. Samme år som Jeremiassen ankom til Hainan, kartla han øya og vakte en del oppsikt under sine vandringer, da han av folk der ble beskrevet som *«en rødhåret kjempe»*. Han skrev flere avhandlinger om minoritetsgruppenes språk og kultur og bygde mange kapeller på øya. Jeremiassen er således grunnleggeren av den moderne protestantiske misjon på øya. Hans misjoneringseffekt kan ikke ha vært like sterk overalt; det synes å fremgå av et sitat fra en innbygger på Hainan, som fortalte ham som en fremmed *«som kun ble en time og var navnløs, men medbrakte mange gjengivelser av en fremmed gud med skjegg»*.

I 1901 forsvant han og ble av kineserne på Hainan rapportert å ha druknet i havet. Ifølge de innfødte skulle han ha steget til værs på en vulkan.

Hans livshistorie ble den 3. august 1923 overgitt til Henning Haslund-Christensen av hans gamle skipskamerat John McGregor bosatt i Shanghai.

Verker
------

* «Loi Aborigines of Hainan and their Speech» i *The China Review* på Hong Kong Journals Online

Litteratur
----------

* Henning Haslund-Christensen: *Asiatiske Strejftog*, Nordisk Forlag 1945.
* Joshua Project: Li, Qi of China

Portal: Danmark
**Ilyas Kashmiri** også kjent som **Maulana Ilyas Kashmiri** eller **Muhammad Ilyas Kashmiri** (født 10. februar 1964, død 3. juni 2011) var medlem av terror-organisasjonen al-Qaida. 

Han ble oppført på USA og FN sin liste over terrorister i august 2010. NBC News rapporterte at Kashmiri var en mulig etterfølger som leder for terror-nettverket al-Qaida etter dødsfallet til Osama bin Laden i mai 2011. Kashmiri slåss aktivt mot Sovjetunionen under den sovjetisk-afghanske krigen på 1980-tallet. Han drev opplæring av den afghanske mujahedin. Under kamper mot sovjetiske styrker skal han ha mistet et øye og en pekefinger. Kashmiri var medlem av terror-organisasjonen Harkat-ul-Jihad-al-Islami (HuJI), men på grunn av uenigheter med lederen Qari Saifullah Akhtar gjorde at Kashmiri etablerte sin egen enhet innen HuJI, kjent som 313 Brigaden. På 1990-tallet var Kashmiri i India da han ble oppdaget av den indiske hæren og sendt til fengsel for terror-virksomhet mot India, hvor han tilbrakte de neste to årene før han flyktet og kom seg tilbake til Pakistan. Da han var tilbake i Pakistan fortsatte Kashmiri å gjennomføre terror-operasjoner mot India og forskjellige steder i Asia.

Kashmiri ble tatt til fange og torturert av den pakistanske hæren i slutten av 2003 i kjølvannet av et forsøk på å myrde daværende president Musharraf. Kashmiri ble løslatt fra pakistansk fengsel i februar 2004 og returnerte til terrorist-organisasjonen Harkat-ul-Jihad-al-Islami (HUJI), som er nært knyttet til al-Qaida og Taliban. Kashmiri ble rapportert drept sammen med andre terrorister 7. september 2009 da de ble truffet av en rakett avfyrt fra en ubemannet amerikansk drone. Men i oktober 2009 ble det rapportert at Kashmiri hadde overlevd luftangrepet. Den 3. juni 2011, under et amerikansk drone-angrep i det sørlige Waziristan, ble ni terrorister inkludert Kashmiri, ble rapportert drept av en rakett. Tre andre militante ble stygt skadet i angrepet. Lokale tjenestemenn rapporterte at de døde var medlem av Taliban alle sammen.

Referanser
----------

1. ↑   www.bbc.co.uk[Hentet fra Wikidata]
**Per Erland Berg Wendelbo** (født 19. september 1927 i Oslo, død 25. september 1981 i Bergen) var en norsk professor i botanikk.

Han var fra 1965 prefekt og professor ved Göteborgs botaniska trädgård og professor ved Göteborgs universitet. Han tiltrådte en stilling som professor ved Universitetet i Bergen 1. september 1981, men omkom i en bilulykke samme måned.

Wendelbo skrev flere artikler og avhandlinger om floristikk og systematikk. Særlig kjent er hans forskning på de høyere plantene i Hindu Kush og andre fjellstrøk i Vest-Asia. Den botaniske hagen i Göteborg har en løkhage til minne om ham. Han var sønn av Sigrun Berg og dattersønn av Paal Berg.

Referanser
----------

1. 1 2   Store norske leksikon, Store norske leksikon-ID Per\_Wendelbo\_-\_botaniker[Hentet fra Wikidata]

Litteratur
----------

* R.Y. Berg (1982). «Per Wendelbo til minne (1927–1981)» (PDF). *Blyttia*. 40 (3): 141–147. ISSN 0006-5269.
* R.Y. Berg. «Per Wendelbo». *Norsk biografisk leksikon*. Besøkt 5. april 2015.

Eksterne lenker
---------------

* Göteborgs botaniska trädgård – Lökträdgården

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni **·** VIAF **·** ISNI **·** SUDOC **·** Botanist
 |
**Andrej Komac** (født 4. desember 1979 i Šempeter pri Gorici) er en slovensk fotballspiller som for øyeblikket spiller for den polske klubben Ruch Chorzów og for det slovenske herrelandslaget som midtbanespiller.

Klubbkarriere
-------------

Komac begynte sin fotballkarriere som ungdomsspiller hos Gorica i 1997, hvor han fikk én sesong og spilte syv kamper. I 1998 dro han videre til rivalen Primorje, hvor han etablerte seg som førstelagsspiller og fikk i underkant av 60 kamper på tre sesonger. Etter dette dro han til hovedstaden og Olimpija Ljubljana sommeren 2001. I Ljubljana fikk han spille 24 kamper før han av personlige årsaker dro tilbake til Primorje, hvor han etterhvert fikk en nøkkelrolle. I 2004 inngikk han samtaler med hjemklubben Gorica, noe som førte til en overgang og siden over 50 kamper på én og en halv sesong kronet med seier i seriemesterskapet i 2005. 

På sommeren 2005 bestemte han seg for å prøve lykken som utenlandsproff og ble enig med den portugisiske klubben Marítimo om et kortere opphold, før han igjen vendte hjem til Gorica vinteren 2006 og spilte nok kamper i vårsesongen til å heve nok et seriemesterskap med klubben. I løpet av sommeren 2006 dro han igjen utenlands da han ble enig med svenske Djurgården om en overgang. Her fikk han drøyt 70 seriekamper på tre sesonger før kontrakten hans gikk ut i 2009. Etter dette skrev han under for den israelske klubben Maccabi Tel Aviv.

Landslagskarriere
-----------------

Komac fikk sin landslagsdebut for Slovenia i vennskapskampen mot Serbia og Montenegro den 28. august 2004. Han har siden spilt 40 kamper for sitt land, men har enda til gode å score (per 7. juni 2010). Komac var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

Referanser
----------

Eksterne lenker
---------------

* (en) Andrej Komac – FIFA Rediger på Wikidata

* (en) Andrej Komac – UEFA Rediger på Wikidata

* (en) Andrej Komac – Transfermarkt Rediger på Wikidata

* (en) Andrej Komac – Transfermarkt (manager) Rediger på Wikidata

* (en) Andrej Komac – national-football-teams.com Rediger på Wikidata

* (en) Andrej Komac – WorldFootball.net Rediger på Wikidata

* (en) Andrej Komac – FootballDatabase.eu Rediger på Wikidata

* (de) Andrej Komac – fussballdaten.de Rediger på Wikidata

* (en) Andrej Komac – EU-Football.info Rediger på Wikidata

* (sv) Andrej Komac – Sveriges fotballforbund Rediger på Wikidata
* (en) Spillerprofil på Det Slovenske fotballforbund (NZS) også tilgjengelig på Slovensk.

  


| * v
* d
* r
Slovenias tropp – VM i fotball 2010 |
| --- |
| 
* 1 S. Handanovič
* 2 Brečko
* 3 Džinič
* 4 Šuler
* 5 Cesar
* 6 Ilič
* 7 Pečnik
* 8 Koren
* 9 Ljubijankič
* 10 Birsa
* 11 Novakovič
* 12 J. Handanovič
* 13 Jokić
* 14 Dedič
* 15 Krhin
* 16 Šeliga
* 17 Kirm
* 18 Radosavljevič
* 19 Filekovič
* 20 Komac
* 21 Stevanovič
* 22 Mavrič
* 23 Matavž
* Landslagstrener: Kek

 | Flagget til Slovenia |
**Charles «Charly» Fasel** (født 21. mai 1898, død 10. januar 1984) var en sveitsisk ishockeyspiller som deltok i de olympiske vinterleker 1928 i St. Moritz.

Fasel vant en olympisk bronsemedalje i ishockey under vinter-OL 1928 i St. Moritz. Han spilte på det sveitsiske laget som kom på tredjeplass i OL-turneringen bak Canada og Sverige. Sveits' resultat i finalerunden, som besto av fire lag, var seier med 4-0 over Storbritannia og tap med 0-4 mot Sverige og 0-13 mot Canada. OL-turneringen i ishockey 1928 var også både det tredje verdens- og det trettende europamesterskapet i ishockey.

OL-, VM- og EM-medaljer
-----------------------

* OL 1928 Sveits’ flagg St. Moritz - Bronse Bronse i ishockey, Sveits
* VM 1928 Sveits’ flagg St. Moritz - Bronse Bronse i ishockey, Sveits
* EM 1928 Sveits’ flagg St. Moritz - Sølv Sølv i ishockey, Sveits

Referanser
----------

Eksterne lenker
---------------

* (en) Charles Fasel – Olympedia Rediger på Wikidata

* (en) Charles Fasel – Sports-Reference (OL-resultater – arkivert) Rediger på Wikidata

* (en) Charles Fasel – databaseOlympics.com (arkivert) Rediger på Wikidata

* (en) Charles Fasel – Eurohockey.com Rediger på Wikidata

* (en) Charles Fasel – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Carl Bærentsen** (født 23. mars 1873 på Sund, død 4. juli 1949 i Tórshavn) var en færøysk kjøpmann og politiker (Sb.). Han var Tórshavns viseborgermester fra 1917 til 1920.

Han var blant seks barn av den færøyske skomakeren Johannes Bærentsen og danske Rasmusine Caroline Jacobsen. Farbroren var kjøpmann og lagtings- og folketingsmann Enok Bærentsen, mens fetteren var amtmann og landstingsmann Christian Bærentsen. De bodde på farens slektsgård på Sund utenfor Tórshavn frem til de i 1893 flyttet til den gamle trehusbebyggelsen på Tinganes i Tórshavn, hvor faren innredet et skomakerverksted på loftet.

Bærentsen begynte som ung i M.C. Restorff & Sønner, datidens største handelshus i Tórshavn. Handelshuset hadde 30–40 filialer på bygdene og drev allsidig import av korn, mel, kolonialvarer, jernvarer, klær, trelast, salt og kull samt eksport av fisk, rogn, tran, fjær, ull og saueskinn. Han åpnet sin egen kjøpmannsforretning etter at M.C. Restorff & Sønner gikk konkurs i 1926. Han trakk seg tilbake i 1935 og var sykelig i mange av sine siste leveår. Han var gift med Siggeline Vang, datter av bonde Bærent Vang på Kaldbak. Blant deres seks barn var direktør i Føroya Sparikassi Albin Bærentsen og rektor Holger Bærentsen.

Bærentsen var medlem av kommunestyret i Tórshavn fra 1913 til 1920, fra 1917 som viseborgermester, valgt for Føroya Væl (Sambandsflokkurin). Tidlig i 1936 trakk Johannes O. Joensen seg fra kommunestyret, så Bærentsen møtte resten av året.

Referanser
----------

1. 1 2 3  Jacobsen, Óli (15. oktober 2010). «Carl Bærentsen: Sonurin gjørdist kendur sparikassastjóri» (PDF). *Sosialurin* **(færøysk)**: 18.
2. ↑  Patursson, Sverre (1918). *Fra Færøernes næringsveie i tekst og billeder. Med historisk oversigt* **(dansk)**. Kristiania: Hanche. s. 32.
3. ↑  *Býráðslimir í Tórshavn síðan 1909* **(færøysk)**. Tórshavnar kommuna. 2009. s. 6–7 og 11. Arkivert fra originalen 12. januar 2014.

Portal: Færøyene
**Buvika** er både «herberge» og «bensinstasjon» for fugler på trekk. På **Rødskjær** hekker måker og storskarv. Også steinkobbene trives i reservatet.

Hver vår og høst bruker titusener av fugler den eldgamle trekkruta langs Oslofjorden. Midt i trekkruta ligger Bastøya, med det næringsrike våtmarksområdet i Buvika. Trekkfuglene trenger mat og hvile. Det finner de i Buvika. I reservatet er det registrert flokker på over 400 svartender, 270 sjøorrer og rundt 2500 ærfugl. Dessuten er sommerbestanden av grågås økt kraftig de siste årene.[*når?*]

Rødskjær er et lavt skjær, preget av rullestein og grusstrender. Skjæret er en viktig hekkeplass for sjøfugler. I 1970-årene var det i hovedsak hettemåke som hekket her. Andre arter var fiskemåke, gråmåke og makrellterne. Senere har hettemåkene forsvunnet som hekkefugl, og stormåkene har overtatt. I 2004 ble det bekreftet at storskarv for første gang på over hundre år hekket i Vestfold. Det skjedde på Rødskjær. Allerede fire år senere kunne ornitologene telle over 200 storskarv på skjæret.

Referanser
----------

1. ↑  «Buvika-Rødskjær naturreservat». *Fylkesmannen i Vestfold og Telemark*. Besøkt 10. april 2018.
2. 1 2 3  «Naturbase | Buvika/Rødskjær». *faktaark.naturbase.no*. Besøkt 10. april 2018.

Eksterne lenker
---------------

* Buvika-Rødskjær naturreservat Arkivert 9. januar 2019 hos Wayback Machine. Boken Natur i Vestfold
* Faktaark Naturbase

|  |  |
| --- | --- |
| Oppslagsverk/autoritetsdata | Naturbase
 |
**Hertugdømmet Warszawa** (noen ganger også omtalt som **Storhertugdømmet Warszawa**) var en polsk stat som eksisterte mellom 1807 og 1813. Territoriet til Hertugdømmet Warszawa dekket det som er de sentrale delene av dagens polske stat og deler av dagens Litauen.

Geografi
--------

Hertugdømmet ble opprettet som en følge av Tilsit-avtalen i 1807. Territoriet til hertugdømmet besto i hovedsak av områdene keiser Napoléon Bonaparte av Frankrike hadde erobret av Kongeriket Preussen under Napoleonskrigene.

Byen Gdańsk (Danzig) fikk en spesiell status, og ble gjort til en fristad under delt polsk og fransk kontroll.

Etter en krig mot Østerrike i 1809 ble også det såkalte Vest-Galicia i det østerrikske kronlandet Galicia og Lodomeria erobret og innlemmet i hertugdømmet.

Politikk
--------

Hertugdømmet Warszawa var formelt ledet av Komisja Rządąca (Regjeringskommisjonen) 15. januar 1807 – 5. oktober 1807 og Fryderyk August I 17. september 1807 – 21. mai 1815, noe som gjorde at hertugdømmet og kongedømmet Sachsen var i personalunion. Konstitusjonen gav også mye makt til Sejmene.

I praksis var Hertugdømmet Warszawa en fransk protektorat. Den franske ambassadøren hadde alltid siste ordet i viktige saker, og hæren til hertugdømmet sto under kontroll av den lojale bonapartisten Józef Poniatowski.

##### Komisja Rzadaca (Regjeringskommisjonen)

Regjeringskommisjonen ble utnevnt gjennom et dekret av den franske keiser Napoléon I 14. januar 1807. Den holdt sitt innledende møte 15. januar 1807 og valgte Małachowski som president.

| Bilde | Navn(født–død) | Embetstid |
| --- | --- | --- |
|  | **Stanisław Małachowski****Prezes (President)**(1736-1809) | 15. januar 1807 – 5. oktober 1807 |
|  | **Ludwik Szymon Gutakowski**(1738-1811) | 15. januar 1807 – 5. oktober 1807 |
|  | **Stanisław Kostka Potocki**(1755-1821) | 15. januar 1807 – 5. oktober 1807 |
|  | **Józef Wybicki**(1747-1822) | 15. januar 1807 – 5. oktober 1807 |
|  | **Ksawery Działyński**(1756-1819) | 15. januar 1807 – 5. oktober 1807 |
|  | **Piotr Bieliński**(1754-1829) | 15. januar 1807 – 5. oktober 1807 |
|  | **Walenty Sobolewski**(1765-1831) | 15. januar 1807 – 5. oktober 1807 |

Kommisjonen utnevnte et *Dyrektorium Generalne* (Generaldirektorium) på fem medlemmer. Det fungerte som regjering.

Oppløsningen av hertugdømmet
----------------------------

Etter Napoleons nederlag ble hertugdømmet oppløst av Wienerkongressen og delt i tre. Det såkalte Storhertugdømmet Poznań ble overtatt av Preussen, Kongresspolen ble underlagt den russiske Tsaren og Kraków ble gjort til en fristad under Østerrike.

Se også
-------

* Polens historie

Referanser
----------

1. ↑  Hobson 2015, s. 90
2. ↑  Hobson 2015, s. 90–91

Kilder
------

* Hobson, Rolf, *Europeisk politisk historie 1750–1950*, Cappelen Damm Akademisk, Oslo 2015, ISBN 978-82-02-24316-6
* «Poland: Commission of Government: 1807». Archontology.org. Besøkt 1. juli 2019.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN
 |
**Ali Pirzad-Amoli** (født 17. mai 1988 på Gjøvik), kjent under artistnavnet **A-Lee**, er en norsk musiker og rapper av iransk opprinnelse, som rapper hovedsakelig på engelsk.

Biografi
--------

Pirzad-Amoli ble født på Gjøvik, men flyttet med familien til Oslo, hvor han vokste opp på Årvoll i bydel Bjerke i Oslo.

Som musiker tok han artistnavnet *A-Lee*, og ble en del av duoen Cam`N A-lee sammen med rapperen Cam'leon (Cam) senere kjent som Dnyal Andre som ga seg som musiker i 2009 etter å ha utgitt sitt solo album "Reintroducing Cam As Dnyal Andre" året før i 2008. I 2005 vant de By:Larm sin *Publikumspris*, og ble nominert til *Årets Urørt* av NRK P3 med låten «What do You Mean». Med seg på låten hadde de Karpe Diems Chirag «Chicosepoy» Patel. Gruppen ble oppløst i 2006, tett på utgivelsen av EP-en *Schmokin' Skills*, som dermed ble skrinlagt.

A-Lee brukte mye av tiden sin på Telekiosken på Oslo City, nå også kjent som Telenorbutikken. Han valgte å si opp jobben sin der for å fokusere mer på musikk karrièren.

A-Lee ble signert hos Tommy Tee og Tee Productions, men Pirzad-Amoli brøt samarbeidet etter et par år uten utgivelse. Han gav i 2009 ut solosingelen *Bump Off*. I 2010 fikk han sitt gjennombrudd med låten «World So Cold» sammen med Marcus Only.

I 2011 slapp han en ny hit, «The One». Sommeren 2011 kom en ny hit, «Hear The Crowd». Han blander techno, pop og Hip-Hop i sine nyere sanger. I november 2011 kom låten «Before My Eyes», som også fikk egen musikkvideo. I mai 2012 kom sangen «Feelgood» og der synger Elisabeth Carew i refrenget. Den fikk også musikkvideo. Noen måneder senere kom singelen «Over You». Musikkvideoen til "Over You" ble spilt inn på Gran Canaria med den nederlandske supermodellen Sylvia Geersen i hovedrollen. Videoen ble laget av duoen Joon Brandt (Regissør) og Ivan Jamne (Produsent) Låtene kommer på albumet *Forever Lost*.

Diskografi
----------

### Album

* *Missing* (2010)
* *Forever Lost* (2012)

### Singler

* «Bump Off» (2009)
* «Baby Got Back» (2010)
* «World So Cold» (2010) (med Marcus Only)
* «The One» (2011)
* «Hear The Crowd» (2011)
* «Before My Eyes» (2011)
* «Feelgood» (2012) (med Elisabeth Carew)
* «Over You» (2012)
* «Flashy» (2013) (med Eric Saade)
* «New Day» (2014)

Referanser
----------

1. ↑  Den nye radiomørdaren A-Lee Arkivert 12. april 2012 hos Wayback Machine.. *Kingsize*

Eksterne lenker
---------------

* (en) A-Lee – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
I arkeologisk sammenheng brukes ordet **kontekst** (fra engelsk «context») som et teknisk begrep for restene av en individuell stratigrafisk hendelse. En kontekst refererer altså til en individuell hendelse i tid som har blitt bevart i det arkeologiske materialet. Dette kan eksempelvis være spor etter den faktiske gravingen av en grop eller grøft, interne strukturer samt materialet som fyller nedgravningen. Begrepet er imidlertid nokså vidt og arkeologiske strukturer, naturlig deponerte lag og skjeletter kan også regnes som egne kontekster.

Ved å dele inn en arkeologisk lokalitet i disse grunnleggende, enkelte enhetene, er arkeologene i stand til å skape en relativ kronologi for aktiviteten innen området og beskrive og tolke det. Gjenstandsfunn er i hovedsak ikke regnet som kontekster, men regnes som tilhørende en kontekst. Kontekster kan være enten positive eller negative, avhengig av om de er skapt ved å legge til eller å fjerne materiale. En kjøkkenmødding regnes således som en positiv kontekst, mens en grop regnes som en negativ kontekst.

Ved lokaliteter med komplekse stratigrafiske forhold graves de individuelle kontekstene hver for seg, i motsatt rekkefølge av slik de er avsatt, det vil si at de yngste lagene graves først. Beskrivelser, tegninger, funn og vitenskapelige prøver knyttes således til den enkelte konteksten. Denne type stratigrafisk gravning, kombinert med såkalt single context dokumentasjon (fra engelsk: single context recording), benyttes over store deler av Europa, mens den i Norge stort sett benyttes under bygravninger i de middelalderske bykjernene.

Primær- og sekundærkontekst
---------------------------

Det skilles gjerne mellom primærkontekst og sekundærkontekst, hvor en primærkontekst er et uforstyrret lag som har en direkte tilknytning til bruken av den arkeologiske strukturen i hvilket det påtreffes, mens en sekundærkontekst er omrotet eller forstyrret lag som ikke kan knyttes direkte til strukturens funksjon. Dette er et svært viktig skille i forbindelse med prøvetaking, datering og funksjonsbestemmelse, ettersom prøver eller gjenstandsfunn fra sekundærkontekst kan føre til feilaktig tolkning av strukturen.

Skisse av en arkeologisk profil som viser individuelle konteksttyperSkisse av en arkeologisk profil som viser individuelle konteksttyper

Se også
-------

* Løsfunn
* Arkeologisk stratigrafi

Litteratur
----------

* The MoLAS archaeological site manual MoLAS, London 1994. ISBN 0-904818-40-3. 128s.
**Vitas Vasiliauskas** (født 15. juni 1973 i Kaunas) er en litauisk jurist, som siden 2011 har vært sentralbanksjef for Lietuvos bankas i Litauen.

Utdanning og yrkeskarriere
--------------------------

Vasiliauskas er utdannet jurist ved Vilnius universitet. I tillegg har han en doktorgrad i samfunnsvitenskap (jus) fra 2004. 

Fra 1995 til 1998 jobbet han som advokat og leder av skatteinnkrevingsdivisjonen ved den statlige skatteetaten (*State Tax Inspectorate*) i Litauen. I 1998 ble han direktør for skatteavdelingen ved det litauiske finansdepartementet, før han i 2001 ble visefinansminister, en stilling han hadde fram til 2004. 

Fra 2004 til 2011 var han associated partner i advokatfirmaet LAWIN Lideika. Han ble utnevnt til sentralbanksjef i 2011, og ble utnevnt til sin andre termin i april 2016. I kraft av sentralbanksjef sitter han også i Den europeiske sentralbankens Governing Council.

Referanser
----------

Eksterne lenker
---------------

* Presentasjon på sentralbankens hjemmeside


|  |  |  |
| --- | --- | --- |
| Forgjenger:**Reinoldijus Šarkinas** | **Sentralbanksjef for Lietuvos bankas**(2011–*sittende*) | Etterfølger: |

|  |  |
| --- | --- |
| Oppslagsverk/autoritetsdata | VIAF
 |
Arkansas' flagg
**Arkansas' flagg** består av en rød duk hvorpå det er plassert en blå og hvit spissrute dekorert med stjerner og delstatens navn.

Fargene er USAs flaggfarger. Spissruten, eller diamantformen, skal symbolisere at Arkansas var den eneste delstaten der det ble utvunnet diamanter. Stjernene i den blå rammen er 25 i tallet og viser til at Arkansas var delstat nummer 25 opptatt i unionen. To av stjernene i det midtre feltet representerer delstatene Arkansas og Michigan, to søsterstater som ble opptatt i unionen samtidig. 

Den første versjonen av Arkansas' flagg ble innført i 1913, da med tre stjerner i det midtre hvite feltet. Antallet stjerner ble i 1923 økt til fire, den fjerde stjernen representerer Amerikas konfødererte stater. I 1924 fant stjernene den plassering de fortsatt står i.

Flagget er tegnet av Willie Hocker og ble valgt blant 65 ulike forslag.

Litteratur
----------

* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Hertugdømmet Zator** var ett av mange Schlesiske hertugdømmer.

Zator slott
Det ble utskilt fra hertugdømmet Auschwitz, og etter elleve år med fellesstyre skilte sønnene til hertug Kasimir I i 1445 tilslutt landområdene mellom seg, der hans eldste sønn Wenceslaus fikk territoriet rundt byen Zator. Oppdelingen av hertugdømmet forsatte etter Wenceslaus' død i 1468, da sønnene hans Kasimir II og Wenceslaus II i 1474 sammen med Jan V og Władysław igjen delte territoriet til Zator i to ved elven Skawa.

Men etter dødsfallet til Kasimir II i 1490 ble de to delene av hertugdømmet igjen forent, og i 1494 ble Jan V som den siste overlevende broen, enehersker. Da Jan ikke hadde noen arvinger, bestemte han samme år å selge hertugdømmet til kong Johan I Albrekt av Polen, under forutsetning av at han forble hertug til sin død. Da Jan ble drept i 1513 ble Zator forent med Polen. Ved sejmet i 1564 utstedte kong Sigismund II Augustus privilegier til begge hertugdømmene Auschwitz og Zator under Den polske krone for innlemmelse i grevskapet Schlesien i Voivodskapet Kraków. De polske kongene beholdt begge hertugtitlene og navnet til hertugdømmet ble benyttet i lovgivningen, men det hadde ikke noen spesielle privilegier.

Landområdet til det tidligere hertugdømmet ble en del av Habsburgmonarkiet etter den første delingen av Polen i 1772, selv om deler av østerrikske Galicia, Zator og Auschwitz fra 1818 til 1866 tilhørte Det tyske forbund. Inntil 1918 kalte keiser av Østerrike også seg selv *Hertug av Zator* som en del av hans fulle tittel. 

Da den andre polske republikk ble etablert i 1918, opphørte også hertugtittel å eksistere.

Hertuger av Zator
-----------------

Hertuger av Zator tilhørte den schlesiske sidegren av Piast-dynastiet (se også hertuger av Schlesien).

* 1434 - 1468 Wenceslaus I
* 1468 – 1490 Kasimir II, fra 1474 samregent med broren
	+ 1468 – 1487 Wenceslaus II
* 1468 – 1494 Jan V, fra 1474 samregent med broren
	+ 1468 – 1482 Władysław, trakk seg tilbake til Wadowice
	+ 1493 – 1503 Agnes, datter, "hertuginne av Wadowice"

Hertugdømmet var del av kongeriket Polen; først halvt offisielt fra 1494 og så offisielt fra 1513.

### Herskere som gjorde krav på hertugtittelen under østerrikske oppdelingen av Polen

|  |  |  |
| --- | --- | --- |
| **Keiser** | **Fra** | **Til** |
| Josef II | 1772 | 20. februar 1790 |
| Leopold II | 20. februar 1790 | 1. mars 1792 |
| Frans I | 1. mars 1792 | 2. mars 1835 |
| Ferdinand I | 2. mars 1835 | 2. desember 1848 |
| Frans Josef I | 2. desember 1848 | 21. november 1916 |
| Karl I | 21. november 1916 | 11. november 1918 |

Litteratur
----------

* Hugo Weczerka: *Handbuch der historischen Stätten. Schlesien.* Kröner, Stuttgart 1977, ISBN 3-520-31601-3, Familietre på s. 598/599.
* Rudolf Žáček: *Dějiny Slezska v datech.* Naklad. Libri, Praha 2004, ISBN 80-7277-172-8, s. 456.

Eksterne lenker
---------------

* (en) Duchy of Zator – kategori av bilder, video eller lyd på Commons Rediger på Wikidata
* Genealogi
**Jon Erlend Helling-Larsen** (født 28. juli 1975 i Oppegård) er en norsk kunsthåndverker og billedkunstner, bosatt i Lillesand i Aust-Agder. Han arbeider med flere ulike kunstuttrykk; blant annet broderi, skrift, tegning, grafikk, video og installasjoner.

Helling-Larsen er utdannet ved Universitetet i Oslo (1998-2001), Oslo Tegne- og Maleskole (2000-2002) og Gerrit Rietveld Academie i Amsterdam (2002-2006). Han har også arbeidet et år i New York, som assistent for kunstneren Joshua Neustein før et lengre stipendopphold i Tyskland (Atelierstipendium der Stadt Mönchengladbach 2008). Han deltok på utstillingen «Nålens øye» på Nasjonalmuseet for kunst, arkitektur og design i Oslo (2015). Utstillingen var tidligere vist på KODE, Kunstmuseene i Bergen (2014). I 2012 viste han separatutstillingen «STITCH» på TM51 i Oslo og samme år ble separatutstillingen «Playmates» vist på ARTendal/Bomuldsfabriken Kunsthall i Arendal. Under Sørlandets kunstmuseums Jubileumsutstilling i Kristiansand i 2015, var Erlend Helling-Larsen en av utstillerne.

Samtidsbroderiutstillingen «Nålens øye» vakte stor oppmerksomhet, da den ble vist på Nasjonalmuseet i Oslo. *Dagsavisen* hadde blant annet følgende kommentar til utstillingen:

> Jens Bjørneboe gjorde mye bra. Men det var ikke å forvente at hans «Uten en tråd» skulle dukke opp i tankerekken i møtet med Nasjonalmuseets nye utstilling. I sine broderier på bilder revet ut fra Playboy- og Penthouse-blader forsøker Erlend Helling-Larsen å kle på de yppige modellene med broderitråd. Resultatet gjør ikke damene mindre attraktive, og slik avdekker han pornoindustriens kalkulerende estetikk.
> 
> 
> *Dagsavisen*, 24. februar 2015 av Lars Elton: «Uten en tråd?».
> 
> 

Erlend Helling-Larsen er medlem av Norske kunsthåndverkere (NK).

Referanser
----------

1. ↑  Fra katalog til *Sørlandets Kunstmuseums jubileumsutstilling* 2015
2. ↑  Lars Elton: «Uten en tråd?» i *Dagsavisen,* 24. februar 2015

Eksterne lenker
---------------

* Offisielt nettsted Rediger på Wikidata
* Jon Erlend Larsen kunstinstallasjonen "Poesi i morseform" i Kulturnett Aust-Agder 2011
* Jon Erlend Larsen kunstinstallasjon i utstillingen "Avtrykk" på KUBEN i Arendal

|  |  |
| --- | --- |
| Oppslagsverk/autoritetsdata | KulturNav
 |
*Le grand dictionaire historique,* utgave fra Amsterdam etc. 1740
***Le grand dictionaire historique*** er en encyklopedi av den katolske prest Louis Moréri (1643–1680).

Moréri offentliggjorde dette ettbindsverket første gang i 1674 i Lyon og dediserte det til biskopen av Apt, Gaillard de Longjumeau. Bokens tyngdepunkt er historisk og biografisk, som det også fremgår av den fullstendige tittelen: *Le grand dictionnaire historique, ou melange curieux de l’histoire sacrée et profane, qui contienet en abregé, les vies et les actions remarquebles des patiarches, des juges, des rios, des juifs etc.* (norsk: *«Den store historiske ordbok, eller interessevekkende blanding av geistlig og verdslig historie …»*).

Moréris store betydning og fortjeneste ligger i at hans *grand dictionnaire* innledet den nasjonalspråklige leksikalske æra i det nye Europa. Eldre encyklopediske verker hadde vært på latin. Han gav også inpirasjon til *Dictionnaire historique et critique*, av Pierre Bayle.

Litteratur
----------

* Louis Moreri: *The Great Historical, Geographical and Poetical Dictionary,* Reprint, Routledge 1999, ISBN 0-415-20044-X
**Erlend Ottem** (født 13. desember 1968 i Molde) er en norsk musiker som var med og startet rapcore-bandet Clawfinger, hvor han også spilte gitar.

Ottem startet sin musikalske karrière i Arendal med bandet Pubmates. Senere ble han rekruttert til bandet Theo (oppkalt etter trommeslager Stig Theo Eriksen). Theo ga ut LP-en *The Good, the Bad, and the Ugly* på Veps plateselskap i 1988. Både Ottem og den andre gitaristen i Theo, Bård Torstensen, var med og startet opp Clawfinger i 1990 da begge møtte de andre bandmedlemmene i Stockholm, hvor de alle arbeidet på et sykehus. Erlend sluttet i Clawfinger i 2003, etter fem musikkalbum og 14 år, for å følge en karrière som dataprogrammerer.

Diskografi
----------

* Theo – *The Good, the Bad, and the Ugly* (1988)
* Clawfinger – *Deaf Dumb Blind* (1993)
* Clawfinger – *Use Your Brain* (1995)
* Clawfinger – *Clawfinger* (1997)
* Clawfinger – *A Whole Lot of Nothing* (2001)
* Clawfinger – *Zeros & Heroes* (2003)

Eksterne lenker
---------------

* Clawfingers hjemmeside

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Aphrodite 34** er en svensk seilbåtmodell konstruert av Carl Beyer. Båten ble bygget på båtbyggeriet Rex Marin på Orust fra midten av 1970-talet og helt fram til midten av 1980-talet. Det ble i alt bygget 60 båter.

Egenskaper
----------

Aphrodite 34 regnes som en velseilende båtmodell. Den svenske forfatteren Curt Gelin skriver at «Seglingsegenskaperna är kraftfulla. 34:an ligger i vattnet, rör seg som en klassisk havskryssare med tung, god gång och kryssar ljuvligt med sitt deplacement og höga rigg». 

Blykjølen på 42% av vekten bidrar til at båten alltid krenger forutsigbart og tar fart, selv i kraftig vindkast. Den kjennes trygg å seile i all slags vær.

Innredningen består av to stikkøyer akter og navigasjonsplass på styrbord side. Babord er det en romslig bysse med god arbeidsflate og oppgradert gasskomfyr og kjøleaggregat. I salongen er det sitteplass til seks personer. Badet er fremfor salongen med god skapplass og dører som lukker både mot salong og forpigg. I forpiggen er det soveplass for to personer.

Curt Gelin skriver i *700 segelbåtar i test*: «Den förmodligen flottaste, klassiska havskryssaren i klassen, är epitet som gäller för Aphrodite 34, byggd hos Rex Marin på Orust».

Båtbyggeriet
------------

Rex Marin ble kjøpt av Najad, og gjenoppstod som Regina af Vindö i nyere tid.

Konstruktøren
-------------

Konstruktøren Carl Beyer tegnet både denne modellen og de fleste andre båtene fra Aphrodite, men også båter som CB66, Najad 520 og Regina af Vindö.

Tekniske data
-------------

* Lengde 34 fot
* Bredde 330 cm
* Dybde 186 cm
* Lystall 1.13
* Vekt 5 500 kg

Referanser
----------

1. ↑  Gelin, Curt. *700 segelbåtar i test : bakgrund, egenskaper, omdömen* **(svensk)**. Smakprov.se.
**Deutscher Verband für Frauenstimmrecht** (Det tyske forbundet for kvinnelig stemmerett) ble grunnlagt i Hamburg i 1902. Blant stifterne var Anita Augspurg, Lida Gustava Heymann, Minna Cauer og Helene Stöcker. Organisasjonen ble stiftet som Deutscher *Verein* (forening) für Frauenstimmrecht, og navnet ble endret til Verband (forbund) i 1904. Tyskland innførte kvinnelig stemmerett etter andre verdenskrig, i Weimarrepublikken i 1918.

Etter utbruddet av første verdenskrig, ble engasjementet til kvinnene i stemmerettsbevegelsen overført til andre formål. Deler av den borgerlige kvinnebevegelse og de sosialdemokratiske kvinnene inngikk en form for borgfred for å støtte sitt land i krigen. Andre, som Anita Augspurg og Lida Gustava Heymann, sluttet seg til pasifistene.

Referanser
----------

1. ↑   www.bpb.de[Hentet fra Wikidata]
2. ↑  Museum, Stiftung Deutsches Historisches. «Gerade auf LeMO gesehen: LeMO Biografie». *www.dhm.de* **(tysk)**. Arkivert fra originalen 29. november 2021. Besøkt 29. november 2021.
3. 1 2  Wolff, Kerstin. «Auch unsere Stimme zählt! Der Kampf der Frauenbewegung um das Wahlrecht in Deutschland | APuZ». *bpb.de* **(tysk)**. Besøkt 29. november 2021.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Cooloolidae** er en gruppe av rettvinger og tilhører en familiegruppe i gruppen Ensifera. Denne gruppen, som til nå bare omfatter fire kjente arter, ble oppdaget i Australia så sent som i 1976. Dette særegne insektet fikk på engelsk navnet "the Cooloola monster".

Utseende
--------

*Cooloola propator* er et stort (kroppslengde ca. 25 mm), kraftig insekt, blekt på farge. Hodet er avrundet og noe skovlformet, med ganske små fasettøyne og trådformede antenner som bare er ca. halvparten så lange som hodet. Thorax er forholdsvis liten, ryggen salformet. Beina er korte og meget kraftige, leggene spadeaktige. Vingene er redusert til små knopper hos hannen og mangler helt hos hunnen. Bakkroppen er stor og rund, særlig hos hunnen.

Levevis
-------

Kroppsformen, med kort, kraftig kropp, spadelignende bein og reduserte antenner tyder sterkt på at dette er et gravende insekt. Det har vist seg at den graver i sandig jord i regnskogsområdene, og bare sjelden kommer til overflaten. Munndelenes form tyder på at det er et rovdyr, trolig lever den av ulike underjordiske, virvelløse dyr.

Utbredelse
----------

*Cooloola propator* lever i regnskog langs kysten av Queensland, Australia.
Også de andre tre artene er bare funnet i Queensland.

Systematisk inndeling
---------------------

Cooloolidae blir noen ganger regnet som avvikende medlemmer av Anostostomatidae.

**Treliste**
* ekte insekter (Ectognatha)
	+ Dicondylia
		- **vingede insekter** (Pterygota)
			* **Neoptera** («nyvinger»)
				+ **Orthopteroida** («gresshoppelignende insekter»)
					- Orden **Rettvinger** (Orthoptera)
						* Underorden **vortebitere og sirisser** (Ensifera)
							+ Overfamilie Gryllacridoidea
								- Familie Cooloolidae Rentz, 1980
									* *Cooloola dingo* Rentz, 1986
									* *Cooloola pearsoni* Rentz, 1999
									* *Cooloola propator* Rentz, 1980
									* *Cooloola ziljan* Rentz, 1986

Kilder
------

* Liste over artene, fra Orthoptera Species File Online

Eksterne lenker
---------------

* (en) *Cooloolidae* i Encyclopedia of Life Rediger på Wikidata

* (en) *Cooloolidae* i Global Biodiversity Information Facility Rediger på Wikidata

* (en) *Cooloolidae* hos ITIS Rediger på Wikidata

* (en) *Cooloolidae* hos NCBI Rediger på Wikidata

* (en) *Kategori:Cooloolidae* – bilder, video eller lyd på Wikimedia Commons Rediger på Wikidata

* *Cooloolidae* – detaljert informasjon på Wikispecies Rediger på Wikidata
* Norsk Entomologisk forening
***Three Steps in the Dark*** er en britisk B-kriminalfilm fra 1953 regissert av Daniel Birt. Manuset ble skrevet av Brock Williams og var basert på en historie av Roger East. I rollene ses blant annet Greta Gynt, Hugh Sinclair og Sarah Lawson.

British Film Institute tok med filmen på sin liste over de 75 mest ønskede savnede britiske spillefilmene, noe som i høy grad skyldtes filmhistorikeres interesse for Birts relativt korte regikarriere, som ble avbrutt av hans død i en alder av 47 år i 1955. The National Film and Sound Archive in Australia informerte senere BFI at det har filmen.

Handling
--------

Den kranglesyke eldre mannen Arnold Burgoyne samler sine to nevøer, niese og advokat til sitt staselige hjem, Clarendon, for å informere dem om de seneste endringene han har planlagt å gjøre i testamentet. Niesen Sophia («Sophy») er en fremgangsrik kriminalforfatter og trenger ikke hans penger. Burgoynes eldre nevø Philip arvet den tilgrensende familieeiendommen Morton Curlew. Der avler han opp veddeløpshester. Philip er gift med Dorothy («Dotty»). Burgoynes yngre nevø Henry er pengelens og planlegger å gifte seg med den franske teaterskuespilleren Esmé Robert.

Burgoyne hadde opprinnelig tenkt å etterlate Clarendon til Henry, men han kunngjør ved middagsbordet at han etterlater alt til stedets tilsynelatende senile og mangeårige husholderske, Mrs. Riddle, dersom ikke Henry bryter med Esmé. Henry forlater rasende huset. Esmé pakker væsken og reiser tårefull avsted i håp om å rekke siste tog til London. Burgoyne forteller Sophy at Esmé teknisk sett fremdeles er gift med sin første mann. Selv om han forlot henne, har ikke skilsmissen gått igjennom ennå. 

Kort etter blir Burgoyne myrdet i sitt arbeidsrom. Inspektør Forbes sier at ethvert familiemedlem, som var samlet på Clarendon, hadde motiv.

Rolleliste
----------

* Greta Gynt - Sophy Burgoyne
* Hugh Sinclair - Philip Burgoyne
* Sarah Lawson - Dorothy
* Elwyn Brook-Jones - Wilbraham
* John Van Eyssen - Henry Burgoyne
* Nicholas Hannen - Arnold Burgoyne
* Hélène Cordet - Esme
* Alastair Hunter - Inspektør Forbes
* Katie Johnson - Mrs. Riddle

Referanser
----------

1. ↑  «Three Steps in the Dark (1953)». BFI. Besøkt 7. juni 2016.
2. ↑  «Three Steps in the Dark / BFI Most Wanted». British Film Institute. Arkivert fra originalen 3. august 2012. Besøkt 7. juni 2016.
3. ↑  Botting, Josephine (29. november 2012). «BFI Most Wanted: our discoveries so far». British Film Institute. Besøkt 7. juni 2016.

Eksterne lenker
---------------

* (en) *Three Steps in the Dark* på Internet Movie Database Rediger på Wikidata

* (en) *Three Steps in the Dark* på AllMovie Rediger på Wikidata

* (nl) *Three Steps in the Dark* på MovieMeter Rediger på Wikidata

* (en) *Three Steps in the Dark* på Rotten Tomatoes Rediger på Wikidata
**Deutsches Reich** (norsk: *Det tyske rike*) var den offisielle betegnelse på Tyskland fra 1871 til 1945, både under Det tyske keiserrike (1871–1918), Weimarrepublikken (1918–1933) og under det nasjonalsosialistiske diktaturet fra 1933 til 1945, ofte kalt Det tredje rike.

Etter innlemmelsen av Østerrike i Det tyske riket i 1938 (Anschluss), ble også betegnelsen Großdeutsches Reich (Det stortyske rike), eller i dagligtale Großdeutschland (Stortyskland) tatt i bruk. Fra 1943 forekom navnet i offisielle sammenhenger, som for eksempel på frimerker. Bruken av disse uttrykkene var ment å understreke at man hadde oppnådd den stortyske samling, som for enkelte hadde vært et mål ved opprettelsen av Frankfurtparlamentet i 1848.

* 1871–19181871–1918
* 1919–19371919–1937

Referanser
----------

1. ↑  Holtmann, Everhard (1. januar 2000). *Politik-Lexikon* **(tysk)**. Walter de Gruyter GmbH & Co KG. ISBN 9783486798869.
2. ↑  Echternkamp, Jörg (2010). *Die 101 wichtigsten Fragen - der Zweite Weltkrieg* **(tysk)**. C.H.Beck. ISBN 9783406593147.

Eksterne lenker
---------------

* (en) German Reich – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Nationalencyklopedin **·** VIAF **·** GND **·** ISNI **·** BNF **·** BNF (data) **·** SUDOC
 |

Portal: Tyskland
**Coombe** er et område i distriktet Croydon i London. Det ligger mellom grøntarealene Addington Hills, Lloyd Park, Ballards og Coombe Wood. 

Området skiller seg fra de fleste andre steder i det sørlige London ved at det nesten ikke har blitt urbanisert. Det er fortsatt et landlig preg, med et gammelt vanntrau i et veikryss, store hus og skog tett inntil bebyggelsen. Trikken Tramlink betjener området, og går gjennom Coombie. Coombe Lane, fortsettelsen av Coombe Road, er hovedveien. Veien Conduit Lane er en gammel rute uten brolegging som nå er en skogssti.

Det var en herregård i Coombe, dokumentert i 1221, nedtegnet holdt av en Richard av Coombes eie. I elisabethansk tid fikk den navnet Broad Coombe, og på 1600-tallet tilhørte den brødrene til William Harvey, den første som beskrev blodsirkulasjon. I dag er Coombe Wood en frodig park og hageanlegg som ble åpnet for offentligheten i 1948. Den var da det tidligere hageanlegget til Coombe Wood House. Det skaffet vann til Coombe-eiendommen via tre ledninger som rant langs veien som har fått det beskrivende navnet Conduit Lane. Stallen ble plassert i utsynet til Coombe Wood House ved å bygge den i et mindre grustak. Rett foran stallens gårdsplass er det en mindre bygning kalt Pond Cottage som er eldre enn de andre.

Referanser
----------

1. 1 2  «Coombe Wood in the past» Arkivert 10. desember 2017 hos Wayback Machine. (PDF), *Coombe Wood*
Indias grunnlov
**Indias grunnlov** (hindi: भारतीय संविधान) er konstitusjonen til India. Den legger rammeverket som definerer fundamentale politiske prinsipper, etablerer strukturen, prosedyrene, oppgavene og pliktene til regjeringen og formulerer borgernes grunnleggende rettigheter, retningslinjer og plikter. Den er den lengste konstitusjon i noe suverent land, og består av 444 paragrafer i 22 deler, 12 vedlegg (addendum) og 94 forfatningsendringer med totalt 117,369 ord i den engelske versjonen.

Grunnloven ble vedtatt av Indias grunnlovsgivende forsamling den 26. november 1949, og trådte i kraft den 26. januar 1950, på datoen for uavhengighetserklæringen av 1930. India feirer sin grunnlov den 26. januar hvert år på Republikkens dag. Grunnloven erklærer at unionen India er en suveren, sosialistisk, sekulær og demokratisk republikk, som sikrer sine innbyggere et rettsvern, likhet, frihet og, for å fremme dem alle, broderskap. Ordene «sosialistisk», «sekulær», «integritet» og «for å fremme dem alle» ble tilføyd i en forfatningsendring i 1976.

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** BNF **·** BNF (data) **·** NLA
 |
Ekte plotthund er alltid mørkbrindlet
**Coonhunder** (av eng. *coonhound* fra *raccoon* = *vaskebjørn*) er en gruppe amerikanske støvere som opprinnelig ble avlet fram for å jakte på halvbjørner (for eksempel vaskebjørn) og andre lignende små (for eksempel ekorn og andre små mårdyr), mellomstore (for eksempel rødgaupe) og store (for eksempel svartbjørn og puma) pattedyr som naturlig søker tilflukt i trærne når de føler seg truet.

Coonhunder er storvokste hurtige støvere med utpreget jaktinstinkt og høyt utviklet luktesans. Typen blir ofte foretrukket til jakt på større rovpattedyr, men egner seg også til annen type jakt. Coonhunder brukes ofte som tresettere eller treskjellere, og de har også i noen tilfeller vist seg effektive til jakt på ulv. Hundene har utmerkede flokkegenskaper og kan også brukes til både flokkjakt og parforsejakt. Mange kjenner også typen som løs, på drevet halsende hund, selv om ikke alle av den grunn er like egnet til denne typen jakt.

Coonhunder er støvere som kan hevdes å være tilpasset naturforholdene i Nord-Amerika. Seks distinkte raser aksepteres av både United Kennel Club (UKC) og American Kennel Club (AKC), mens Fédération Cynologique Internationale (FCI) kun aksepterer én.

* Black and tan coonhound (UKC 1900, AKC 1945, FCI 1991)
* Redbone coonhound (UKC 1902, AKC 2010)
* American english coonhound (UKC 1905, AKC 2011)
* Treeing walker coonhound (UKC 1945, AKC 2012)
* Bluetick coonhound (UKC 1946, AKC 2009)
* Plotthund (UKC 1946, AKC 2006)

Informasjonen i parentes bak rasenavnet viser hvilket stambokregister som først aksepterte rasen og årstallet den ble antatt. English coonhound blir av og til referert til som english coonhound. Bluetick coonhound og treeing walker coonhound ble til å begynne med regnet som varianter av english coonhound, men de ble skilt ut fra denne og fikk sine egene rasestandarder i henholdsvis 1945 og 1946. Plotthund er den eneste av dem som ikke direkte nedstammer fra foxhound.

Eksterne lenker
---------------

* *Artikkelen har ingen egenskaper for offisielle lenker i Wikidata*

  


|  |  |
| --- | --- |
| Oppslagsverk/autoritetsdata | Encyclopædia Britannica
 |